Μπίλι Τζόελ

Ο Γουίλιαμ Μάρτιν Τζόελ (αγγλικά: William Martin Joel, 9 Μαΐου 1949), περισσότερο γνωστός ως Μπίλι Τζόελ, είναι Αμερικανός τραγουδιστής, τραγουδοποιός και πιανίστας. Συνήθως αναφέρεται και ως Piano Man, λόγω του χαρακτηριστικού και δημοφιλούς κομματιού του με το ίδιο όνομα, του 1973. Η καριέρα ως σόλο καλλιτέχνης, ξεκίνησε να έχει δημοτικότητα από τη δεκαετία του 1970 έως και σήμερα.

Από το 1971 έως και το 1993, κυκλοφόρησε 12 στούντιο δίσκους, των οποίων τα είδη προερχόταν από τη ροκ και την ποπ μουσική. Το 2001, κυκλοφόρησε κι έναν δίσκο μόνο με κλασσικές συνθέσεις. Ο Τζόελ, είναι ένας από τους πιο εμπορικούς μουσικούς όλων των εποχών και, συγκεκριμένα, ο τέταρτος πιο επιτυχημένος μουσικός στις Ηνωμένες Πολιτείες, με τις πωλήσεις του να ξεπερνούν τις 160 εκατομμύρια παγκοσμίως. Το Greatest Hits – Volume I & Volume II, του 1985, είναι ένας από τους πιο εμπορικούς δίσκους των Ηνωμένων Πολιτειών.

Ο Τζόελ γεννήθηκε στο Μπρονξ της Νέας Υόρκης και μεγάλωσε στο Λονγκ Άιλαντ. Ξεκίνησε μαθήματα πιάνου σε μικρή ηλικία, αρχικά, με τη μητέρα του, ενώ αργότερα παράτησε το σχολείο για να ασχοληθεί αποκλειστικά με τη μουσική. Πριν αρχίσει τη σόλο καριέρα του, συμμετείχε στα συγκροτήματα The Hassles και Attila. Μερικά από τα πιο γνωστά και επιτυχημένα τραγούδια του είναι το "It's Still Rock and Roll to Me", το "Tell Her About It", και το  "We Didn't Start the Fire".

Έως τώρα έχει κερδίσει  6 Grammy, όντας 23 φορές υποψήφιος. Το 1992, εισήλθε στο Songwriters Hall of Fame, το 1999 στο Rock and Roll Hall of Fame  και το 2006 στο The Long Island Music and Entertainment Hall of Fame. Το 2013, τιμήθηκε από το Kennedy Center Honors, για την προσφορά του στην αμερικανική κουλτούρα. Το 1987, έγινε από τους πρώτους rock καλλιτέχνες που έκαναν περιοδεία στη Σοβιετική Ένωση. Ενώ, αν κι έχει πολλά χρόνια να βγάλει άλμπουμ, έως και σήμερα κυκλοφορεί singles και δίνει συναυλίες.

 Παραπομπές 

 Εξωτερικοί σύνδεσμοι 




 Billy Joel on Instagram, archived at Ghostarchive.org. Archived from the original

Κατηγορία:Αμερικανοί συνθέτες
Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Κατηγορία:Αμερικανοί άθεοι
Κατηγορία:Αμερικανοί συνθέτες κλασικής μουσικής
Κατηγορία:Αμερικανοί πιανίστες
Κατηγορία:Πρώην Ρωμαιοκαθολικοί
Κατηγορία:Βραβευμένοι με Grammy
Κατηγορία:Εβραίοι τραγουδιστές
Κατηγορία:Νικητές βραβείου Tony